b'\n_START_ARTICLE_\nUnion Pacific Railroad\n_START_PARAGRAPH_\nUnion Pacific Railroad (AAR oznaka UP; druge so: UPP, UPY, MP, DRGW, SP, MKT, CNW, SSW, WP, CMO, CGW, MSTL, ARMN, CAGX) je najve\xc4\x8dje \xc5\xbeelezni\xc5\xa1ko podjetje v Severni Ameriki. Podjetje je bilo ustanovljeno leta 1862; sprva je delovalo v Utahu, toda z razvojem in predvsem odkupom drugih ve\xc4\x8djih podjetij (Missouri Pacific, Chicago and North Western, Western Pacific, Missouri-Kansas-Texas in Southern Pacific) je doseglo dana\xc5\xa1njo velikost. Sede\xc5\xbe podjetja je v Omahi (Nebraska)._NEWLINE_Podjetje je leta 2000 upravljalo s 58.364 km glavnih prog, skupaj z vsemi stranskimi pa z 87.091\xc2\xa0km prog. Le-te se nahajajo v 23 ameri\xc5\xa1kih zveznih dr\xc5\xbeavah (primarno zahodno od reke Mississippi): Arizona, Arkansas, Kalifornija, Kolorado, Idaho, Illinois, Iowa, Kansas, Louisiana, Minnesota, Missouri, Montana, Nebraska, Nevada, Nova Mehika, Oklahoma, Oregon, Tennessee, Teksas, Utah, Washington, Wisconsin in Wyoming.'